“O‘zbekiston Respublikasining 2012-yil 10-sentabrdagi O‘RQ-330-son Qonuni bilan tasdiqlangan O‘zbekiston Respublikasining Tashki siyosiy faoliyati konsepsiyasiga o‘zgartish kiritish to‘g‘risida”gi QL-415-sonli O‘zbekiston Respublikasi qonuni loyihasi

O‘zbekiston Respublikasi Oliy Majlisi Qonunchilik palatasining Kengashi qaror qiladi:
 1. O‘zbekiston Respublikasi Vazirlar Mahkamasi tomonidan 2018-yil 12-sentabrda kiritilgan “O‘zbekiston Respublikasining 2012-yil 10-sentabrdagi O‘RQ-330-son Qonuni bilan tasdiqlangan O‘zbekiston Respublikasining Tashki siyosiy faoliyati konsepsiyasiga o‘zgartish kiritish to‘g‘risida”gi QL-415-sonli O‘zbekiston Respublikasi qonuni loyihasini dastlabki tarzda ko‘rib chiqish uchun Xalqaro ishlar va parlamentlararo aloqalar qo‘mitasi mas’ul etib belgilansin. 
 2. Qonun loyihalarini va boshqa normativ-huquqiy hujjatlar loyihalarini ko‘rib chiqishni tashkil etish bo‘yicha muvofiqlashtiruvchi guruh ushbu qonun loyihasini Xalqaro ishlar va parlamentlararo aloqalar qo‘mitasiga, siyosiy partiyalar fraksiyalariga hamda O‘zbekiston ekologik harakati deputatlar guruhiga topshirsin.
 3. Xalqaro ishlar va parlamentlararo aloqalar qo‘mitasi siyosiy partiyalar fraksiyalari hamda O‘zbekiston ekologik harakati deputatlar guruhining fikrlari va takliflarini hisobga olgan holda Qonunchilik palatasi Kengashiga mazkur qonun loyihasini O‘zbekiston Respublikasi Oliy Majlisi Qonunchilik palatasi ko‘rib chiqishi uchun qabul qilish mumkinligi to‘g‘risida xulosa taqdim etsin.